text: Rødt kort til unges dårlige sprog 
  04 januar 2011 kl. 12.10
  Ungdoms- og fritidsklub i Esbjerg slår nu ned på unges dårlige sprog og tone overfor hinanden. Det sker med gule og røde kort.  
  ? Vi vil ikke have, at man behandler hinanden dårligt. Målet er ganske enkelt at skabe et sted, hvor alle er glade for at være, siger klublederen fra Esbjerg, Kurt Nielsen.
  
  Gul kort til "fucking idiot"
  Siger man eksempelvis »din fucking idiot«, giver det et gult kort. Sker det igen, er det et rødt kort og en samtale med forældrene, hvor man i fællesskab enes om en plan for en uge ad gangen.
  Hvis den plan ikke bliver overholdt, er det hjem i tænkeboks for at overveje, om man fortsat vil være medlem af klubben.
  
  Rødt kort til medarbejder
  ? Børnene skal vide, at der er en konsekvens. Alle ved, at her er det sådan. Det er ingen diskussionsklub, forklarer Kurt Nielsen.
  Han har foreløbig delt 12 gule og tre røde kort ud og sagt farvel til en medarbejder, der ikke kunne finde ud af at tale ordentligt. Resten bakker 100 procent op om missionen.
  